25. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 529 της 30 Ιουλ./20 Αυγ. 1975 (ΦΕΚ Α΄ 173)  (Διορθ. Ημαρτ. εν ΦΕΚ Α΄ 246 της 11 Νοεμ. 1975)  Περί χορηγήσεως Πιστοποιητικών Καιρικών και Κλιματολογικών Συνθηκών, υπό της Εθνικής Μετεωρολογικής Υπηρεσίας, δια δικαστικήν ή άλλην χρήσιν. Έχοντες υπ' όψει: α)Τα άρθρ. 2 και 14 του Ν.Δ. 367/74 «περί της Εθνικής Μετεωρολογικής Υπηρεσίας». β)Την υπ' αριθμ. 489/1975 Γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Αμύνης Υπουργού, απεφασίσαμεν και διατάσσομεν: ΄Αρθρον 1. Αρμοδιότης Εκδόσεως Πιστοποιητικών. Η Εθνική Μετεωρολογική Υπηρεσία τυγχάνει αρμοδία δια την χορήγησιν προς τους ενδιαφερομένους πιστοποιητικών καιρικών και κλιματολογικών συνθηκών δια δικαστικήν ή άλλην χρήσιν. ΄Αρθρον 2. Περιοχαί Ευθύνης. 1.Η Ε.Μ.Υ. υποχρεούται εις την έκδοσιν πιστοποιητικών καιρικών συνθηκών των κατωτέρω περιοχών: α)Περιοχαί ξηράς. Η Ελληνική Επικράτεια. β)Περιοχαί Θαλάσσης. Αι θαλάσσιαι περιοχαί αι περβάλλουσαι την Ελλάδα, αι καθοριζόμεναι υπό των κάτωθι στιγμάτων:      40οΒ-(Ακταί Αλβανίας)      40οΒ-18ο 30΄Α 34οΒ-18ο 30΄Α 34οΒ-30Α Ακταί Τουρκίας-30Α, ως και των ακτών Αλβανίας και Τουρκίας, πλην των χωρικών υδάτων αυτών. γ)Εναέριος Χώρος. Ο Ελληνικός εναέριος χώρος ως ούτος καθορίζεται εκάστοτε υπό της Υπηρεσίας Πολιτικής Αεροπορίας, ως Περιοχή Ελέγχου Εναερίου Κυκλοφορίας (F.I.R.). 2.Η Ε.Μ.Υ. δύναται να χορηγή πιστοποιητικά καιρικών συνθηκών περιοχών κειμένων εκτός των εν τη παραγράφω (1) καθοριζομένων εφ' όσον διαθέτει κατά την κρίσιν της επαρκείς μετεωρολογικάς παρατηρήσεις ή πληροφορίας. 3.Η ΕΜΥ υποχρεούται εις την έκδοσιν πιστοποιητικών κλιματολογικών συνθηκών δια περιοχάς της Ελληνικής επικρατείας δια τας οποίας υπάρχει αρχείον Μετεωρολογικών Παρατηρήσεων εκ του υπ' αυτήν Μετεωρολογικού Δικτύου. ΄Αρθρον 3. Χρονική Περίοδος. Η ΕΜΥ υποχρεούται εις την χορήγησιν πιστοποιητικών Καιρικών και Κλιματολογικών Συνθηκών, αναφερομένων εις το παρελθόν, εφ' όσον υφίστανται επαρκείς μετεωρολογικαί παρατηρήσεις εις τα αρχεία αυτής.  Μετεωρολογική Υπηρεσία 38.Α.ε.24-26   57 ΄Αρθρον 4. Περιεχόμενον των Πιστοποιητικών. 1.Τα εκδιδόμενα υπό της ΕΜΥ πιστοποιητικά Καιρικών Συνθηκών περιέχουν βασικώς τα κάτωθι μετεωρολογικά στοιχεία: α)Πιστοποιητικά περιοχών ξηράς. (1)Καιρόν (ως ορίζεται εις τους εν ισχύει εκάστοτε Διεθνείς Μετεωρολογικούς Κώδικας). (2)Διεύθυνσιν και έντασιν ανέμου επιφανείας. β)Πιστοποιητικά Θαλασσίων περιοχών. (1)Καιρόν (ως ορίζεται εις τους εν ισχύει εκάστοτε Διεθνείς Μετεωρολογικούς Κώδικας). (2)Διεύθυνσιν και έντασιν ανέμου. (3)Κατάστασιν Θαλάσσης. (4)Ορατότητα. Εις αμφοτέρας τας περιπτώσεις πιστοποιητικών καιρικών συνθηκών ξηράς και Θαλάσσης, επί πλέον μετεωρολογικά στοιχεία χορηγούνται εφ' όσον ταύτα δύνανται να συναχθώσιν εκ των υφισταμένων μετεωρολογικών παρατηρήσεων. γ)Πιστοποιητικά Αεροπορικών Ατυχημάτων ή Ζημιών. ΄Απαντα τα μετεωρολογικά στοιχεία, άτινα απαιτούνται δια την διερεύνησιν του ατυχήματος, περιστατικού ή συμβάντος, δύνανται δε να συναχθούν εκ των υφισταμένων μετεωρολογικών παρατηρήσεων. 2.Τα εκδιδόμενα υπό της ΕΜΥ πιστοποιητικά Κλιματολογικών Συνθηκών περιέχουν τα κάτωθι μετεωρολογικά στοιχεία: α)Πίεσιν β)Θερμοκρασίαν. γ)Υγρασίαν. δ)Βροχόπτωσιν ε)΄Ανεμον ζ)Είναι δυνατόν επίσης να περιέχουν και έτερα κλιματολογικά στοιχεία εφ' όσον υφίστανται ταύτα, αναλόγως των ειδικών αναγκών του αιτούντος. ΄Αρθρον 5. Διατύπωσις Πιστοποιητικών. Η ΕΜΥ πιστοποιεί τας Καιρικάς και Κλιματολογικάς Συνθήκας εκ της γενικής ατμοσφαιρικής καταστάσεως, εκ των παρατηρήσεων, των εις την περιοχήν ή τας περιοχάς λειτουργούντων μετεωρολογικών Σταθμών του δικτύου της μνημονεύουσα τούτο εις το χορηγούμενον πιστοποιητικόν.